《郑参政第宴集》
明代·殷奎

秩秩宾筵昼日开，校文初罢棘闱来。省臣礼数宽容抗，座主文章老许陪。

碧椀浆寒清骨气，红绫饼耎胶牙腮。醉归鼓腹羞餐素，预拟横堂育俊才。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。